पाएं अपने शहर की ताज़ा ख़बरें और फ्री ई-पेपरडाउनलोड करें
राहत का एक और टैंकर छत्तीसगढ़ से ऑक्सीजन लेकर निकल चुका है। राज्यसभा सदस्य विवेक कृष्ण तन्खा की पहल पर यह टैंकर 16 टन ऑक्सीजन लेकर जबलपुर पहुँचेगा। इससे पहले भी जब शहर में ऑक्सीजन की कमी हुई थी तब भी श्री तन्खा ने दो टैंकर ऑक्सीजन के पहुँचाए थे। एक टैंकर और पहुँचने से कोरोना से संक्रमित मरीजों तक ऑक्सीजन पहुँच सकेगी। जबलपुर को शासन द्वारा मिलने वाले ऑक्सीजन कोटे से यह टैंकर अलग है।
श्री तन्खा ने बताया कि पहले जो दो टैंकर ऑक्सीजन जबलपुर भिजवाई गई थी उससे नगर को काफी राहत मिली थी। उनका यही प्रयास है कि अस्पतालों में भर्ती मरीजों को ऑक्सीजन की कमी न हो पाए। गत दिवस जब उन्होंने यह सुना कि जबलपुर के एक और निजी अस्पताल में अचानक ऑक्सीजन की कमी हो गई थी उन्होंने इस पर प्रदेश शासन को अपना सहयोग देने की बात कही जिस पर शासन ने सहमति जताई।
उन्होंने छत्तीसगढ़ के मुख्यमंत्री भूपेश बघेल से इस संबंध में चर्चा की और वर्तमान स्थिति से अवगत कराया। छग के सीएम ने कहा कि मैं आपके हृदय की पीड़ा से परिचित हूँ आप चिंता मत कीजिए।
श्री बघेल ने तुरंत ही भिलाई प्लांट से 16 टन ऑक्सीजन से भरा टैंकर भेजने का वादा किया। यह टैंकर इंदौर की कंपनी के द्वारा छत्तीसगढ़ शासन के टैंकर के द्वारा भिलाई से जबलपुर रवाना किया गया है। उन्होंने छग सीएम और कंचन श्रीवास्तव का आभार जताया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn